ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์และวิธีการคัดเลือกให้ใช้คลื่นความถี่ในกิจการกระจายเสียงหรือกิจการโทรทัศน์เพื่อประกอบกิจการทางธุรกิจพ.ศ. ๒๕๕๖ โดยที่เป็นการสมควรกำหนดให้มีหลักเกณฑ์และวิธีการคัดเลือกให้ใช้คลื่นความถี่ในกิจการกระจายเสียงหรือกิจการโทรทัศน์เพื่อประกอบกิจการทางธุรกิจให้สอดคล้องตามที่กำหนดในประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติเกี่ยวกับหลักเกณฑ์และวิธีการอนุญาตให้ใช้คลื่นความถี่สำหรับการให้บริการกระจายเสียงหรือโทรทัศน์และเพื่อให้ผู้ประสงค์จะขอรับใบอนุญาตให้ใช้คลื่นความถี่เพื่อให้บริการกระจายเสียงหรือโทรทัศน์ประเภทบริการทางธุรกิจได้ทราบล่วงหน้าเกี่ยวกับคลื่นความถี่ที่จะอนุญาตให้ใช้หลักเกณฑ์และวิธีการคัดเลือกให้ใช้คลื่นความถี่ตลอดจนเงื่อนไขอื่นที่จำเป็นอาศัยอำนาจตามความในมาตรา ๒๗ (๔) (๖) และ (๒๔) มาตรา ๓๗ มาตรา ๔๑มาตรา ๕๒ และมาตรา ๕๕แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๗ มาตรา ๑๓มาตรา ๑๕ มาตรา ๑๖ มาตรา ๑๗ มาตรา ๓๑ มาตรา ๔๑ มาตรา ๔๒ มาตรา ๔๓ มาตรา ๔๔ มาตรา๔๕ มาตรา ๔๖ มาตรา ๔๙ และมาตรา ๕๐แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓มาตรา ๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์และวิธีการคัดเลือกให้ใช้คลื่นความถี่ในกิจการกระจายเสียงหรือกิจการโทรทัศน์เพื่อประกอบกิจการทางธุรกิจ ดังนี้ข้อ ๑ ประกาศนี้เรียกว่าประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์และวิธีการคัดเลือกให้ใช้คลื่นความถี่ในกิจการกระจายเสียงหรือกิจการโทรทัศน์เพื่อประกอบกิจการทางธุรกิจ พ.ศ. ๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับ และคำสั่งอื่นใดที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๔ ในประกาศนี้คณะกรรมการ หมายความว่าคณะกรรมการกิจการกระจายเสียงและกิจการโทรทัศน์สำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติแผนความถี่วิทยุ หมายความว่าแผนความถี่วิทยุสำหรับกิจการกระจายเสียงหรือกิจการโทรทัศน์ตามที่คณะกรรมการกำหนดคลื่นความถี่ หมายความว่าคลื่นความถี่ตามแผนความถี่วิทยุการประมูล หมายความว่าการประมูลคลื่นความถี่ โดยการแข่งขันเสนอราคาด้วยระบบอิเล็กทรอนิกส์ภายในระยะเวลาและสถานที่ที่คณะกรรมการกำหนดราคาขั้นต่ำ หมายความว่าราคาที่พึงรับได้ที่คณะกรรมการกำหนดราคาเริ่มต้น หมายความว่าราคาที่จะใช้เริ่มต้นการประมูลที่คณะกรรมการกำหนดผู้ขอรับใบอนุญาต หมายความว่าผู้ยื่นคำขอรับใบอนุญาตให้ใช้คลื่นความถี่ ตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติเกี่ยวกับหลักเกณฑ์และวิธีการอนุญาตให้ใช้คลื่นความถี่สำหรับการให้บริการกระจายเสียงหรือโทรทัศน์ผู้เข้าร่วมการประมูล หมายความว่าผู้ขอรับใบอนุญาตที่คณะกรรมการพิจารณาว่ามีคุณสมบัติให้เป็นผู้ที่มีสิทธิเข้าร่วมการประมูลคลื่นความถี่ผู้ชนะการประมูล หมายความว่าผู้เข้าร่วมการประมูลที่คณะกรรมการประกาศให้เป็นผู้ชนะการประมูลและมีสิทธิได้รับอนุญาตให้ใช้คลื่นความถี่ตามแผนความถี่วิทยุผู้ที่มีผลประโยชน์ร่วมกัน หมายความว่าผู้เข้าร่วมการประมูลที่เป็นผู้มีส่วนได้เสียไม่ว่าจะทางตรงหรือทางอ้อมในกิจการของผู้เข้าร่วมการประมูลรายอื่นในการประมูลคราวเดียวกัน ตามที่กำหนดในภาคผนวกแนบท้ายประกาศนี้การขัดขวางการแข่งขันราคาอย่างเป็นธรรม หมายความว่า การที่ผู้เข้าร่วมการประมูลรายหนึ่งรายใดหรือหลายรายกระทำการอย่างใดๆอันเป็นการขัดขวางหรือเป็นอุปสรรคหรือไม่เปิดโอกาสให้มีการแข่งขันราคาอย่างเป็นธรรมในการประมูลไม่ว่าจะกระทำโดยการสมยอมกัน หรือโดยการให้ ขอให้ หรือรับว่าจะให้ เรียก รับหรือยอมรับเงินหรือทรัพย์สิน หรือประโยชน์อื่นใด หรือใช้กำลังประทุษร้ายหรือข่มขู่ว่าจะใช้กำลังประทุษร้ายหรือแสดงเอกสารอันเป็นเท็จ หรือกระทำการใดโดยทุจริต ทั้งนี้ โดยมีวัตถุประสงค์ที่จะแสวงหาประโยชน์ในระหว่างผู้เข้าร่วมการประมูลด้วยกันหรือเพื่อให้ประโยชน์แก่ผู้เข้าร่วมการประมูลรายหนึ่งรายใดมีสิทธิเป็นผู้ชนะการประมูลหรือเพื่อหลีกเลี่ยงการแข่งขันราคาอย่างเป็นธรรมหมวด ๑บททั่วไป ข้อ ๕ การอนุญาตให้ใช้คลื่นความถี่โดยวิธีการประมูลสำหรับการให้บริการกิจการกระจายเสียงหรือกิจการโทรทัศน์ในการประกอบกิจการทางธุรกิจให้เป็นไปตามแผนความถี่วิทยุ และเงื่อนไขที่คณะกรรมการกำหนดในการประมูลข้อ ๖ การประมูลแต่ละคราวคณะกรรมการจะจัดให้มีประกาศรายละเอียดของการประมูลอย่างน้อย ดังต่อไปนี้(๑) แผนความถี่วิทยุ คลื่นความถี่ และเงื่อนไขที่คณะกรรมการกำหนด(๒) คุณสมบัติของผู้เข้าร่วมการประมูลและเงื่อนไขการเป็นผู้ที่มีผลประโยชน์ร่วมกันตามภาคผนวก ก หรือภาคผนวก ขแล้วแต่กรณี(๓) ขั้นตอน วิธีการ และกำหนดระยะเวลาการเข้าร่วมการประมูล(๔) ราคาขั้นต่ำ ราคาเริ่มต้น การเสนอเพิ่มราคา และเงื่อนไขการประมูล(๕) กำหนดการและสถานที่จัดการประมูล(๖) เงื่อนไขการชำระค่าธรรมเนียมการอนุญาตให้ใช้คลื่นความถี่(๗) เงื่อนไขก่อนรับใบอนุญาตให้ใช้คลื่นความถี่(๘) ระยะเวลา ขอบเขต และเงื่อนไขในการอนุญาตให้ใช้คลื่นความถี่(๙) รายละเอียดอื่นตามที่คณะกรรมการกำหนดเอกสารตามวรรคหนึ่ง คณะกรรมการอาจกำหนดให้จำหน่ายก็ได้หมวด ๒การเข้าร่วมการประมูลคลื่นความถี่ ข้อ ๗ คุณสมบัติของผู้เข้าร่วมการประมูล๗.๑ผู้ขอรับใบอนุญาตที่มีสิทธิเข้าร่วมการประมูลจะต้องผ่านการพิจารณาคุณสมบัติตามที่กำหนดในประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ ว่าด้วยหลักเกณฑ์และวิธีการอนุญาตการให้บริการกระจายเสียงหรือโทรทัศน์และประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเกี่ยวกับหลักเกณฑ์และวิธีการอนุญาตให้ใช้คลื่นความถี่สำหรับการให้บริการกระจายเสียงหรือโทรทัศน์๗.๒ผู้ขอรับใบอนุญาตที่มีสิทธิเข้าร่วมการประมูลจะต้องไม่เป็นผู้ที่มีผลประโยชน์ร่วมกันโดยการพิจารณาให้เป็นไปตามภาคผนวกก หรือ ข แล้วแต่กรณี ตามที่คณะกรรมการกำหนด ตามข้อ ๖ (๒)ในกรณีที่ผู้เข้าร่วมการประมูลมีความสัมพันธ์กันเนื่องจากมีกระทรวงการคลังเป็นผู้ถือหุ้นไม่ถือเป็นผู้ที่มีผลประโยชน์ร่วมกันตามประกาศนี้๗.๓ คุณสมบัติอื่นที่คณะกรรมการอาจกำหนดเพิ่มเติมตามมาตรา ๔๑วรรคเจ็ด แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ และมาตรา ๓๑แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ในการประมูลแต่ละคราวในการตรวจสอบหากปรากฏว่า มีผู้ขอรับใบอนุญาตมีลักษณะต้องห้ามตามข้อ๗.๑ หรือ ข้อ ๗.๒ หรือข้อ ๗.๓ หรือไม่ได้ปฏิบัติตามข้อกำหนดให้ครบถ้วนคณะกรรมการจะตัดรายชื่อผู้ขอรับใบอนุญาตรายดังกล่าวออกจากการเป็นผู้เข้าร่วมการประมูลทั้งนี้ผู้ถูกตัดรายชื่อมีสิทธิอุทธรณ์ต่อคณะกรรมการได้ภายในสามวันทำการนับจากวันที่ประกาศรายชื่อผู้เข้าร่วมการประมูลเป็นการทั่วไป โดยการอุทธรณ์ต้องแสดงเหตุผลพร้อมเอกสารที่เกี่ยวข้องและคณะกรรมการจะแจ้งผลพิจารณาภายในสิบห้าวัน นับแต่วันที่ได้รับอุทธรณ์คำวินิจฉัยของคณะกรรมการให้ถือเป็นที่สุดหากปรากฏข้อเท็จจริงก่อนการรับใบอนุญาตว่าผู้ขอรับใบอนุญาตที่เป็นผู้เข้าร่วมการประมูลหรือผู้ชนะการประมูลไม่มีคุณสมบัติตามข้อนี้หรือมีการกระทำอันเป็นการขัดขวางการแข่งขันราคาอย่างเป็นธรรมคณะกรรมการสงวนสิทธิในการตัดรายชื่อผู้ขอรับใบอนุญาตดังกล่าวออกจากการเป็นผู้เข้าร่วมการประมูลหรือผู้ชนะการประมูลแล้วแต่กรณีข้อ ๘ ขั้นตอนการเข้าร่วมการประมูลผู้ขอรับใบอนุญาตจะต้องดำเนินการ ดังต่อไปนี้๘.๑ ขอรับหรือซื้อเอกสารตามข้อ ๖ จากสำนักงาน๘.๒ยื่นแบบคำขอพร้อมเอกสารหลักฐานและข้อมูลให้คณะกรรมการเพื่อพิจารณาตามข้อ ๗และข้อมูลอื่นใดตามที่คณะกรรมการกำหนด๘.๓ วางหลักประกันการประมูลเป็นเงินสด หรือเช็คที่ธนาคารสั่งจ่ายซึ่งเป็นเช็คลงวันที่ที่ใช้เช็คนั้นชำระต่อสำนักงานหรือก่อนหน้านั้นไม่เกินสามวันทำการ โดยมีมูลค่าตามที่คณะกรรมการกำหนดพร้อมทั้งยื่นหนังสือสนับสนุนทางด้านการเงินในการประกอบกิจการจากสถาบันการเงินประเภทธุรกิจธนาคารพาณิชย์ตามกฎหมายว่าด้วยธุรกิจสถาบันการเงินให้แล้วเสร็จในวันที่ยื่นคำขอคณะกรรมการสงวนสิทธิในการริบหลักประกันการประมูลดังกล่าวในกรณีที่ผู้เข้าร่วมการประมูล หรือผู้ชนะการประมูลไม่ปฏิบัติตามเงื่อนไขในการประมูลกฎการประมูล หรือเงื่อนไขก่อนรับใบอนุญาตที่กำหนด๘.๔ คณะกรรมการจะประกาศรายชื่อผู้เข้าร่วมการประมูลเป็นการทั่วไปกรณีที่ผู้ขอรับใบอนุญาตมิได้เป็นผู้เข้าร่วมการประมูลสำนักงานจะคืนหลักประกันการประมูลให้แก่ผู้ขอรับใบอนุญาตภายในสามสิบวันนับจากวันที่ประกาศรายชื่อผู้เข้าร่วมการประมูลหมวด ๓กฎการประมูลคลื่นความถี่ ข้อ ๙ ผู้เข้าร่วมการประมูลจะต้องปฏิบัติตามกฎการประมูลอย่างเคร่งครัดดังนี้๙.๑ การประมูลแต่ละคราว จำนวนรอบการประมูล ระยะเวลาการประมูลและการขยายระยะเวลาการประมูล ให้เป็นตามที่คณะกรรมการกำหนด๙.๒ผู้เข้าร่วมการประมูลจะต้องเสนอราคาครั้งแรกภายในระยะเวลาที่คณะกรรมการกำหนด มิฉะนั้นจะถือว่ามีเจตนาไม่เข้าร่วมการประมูล และถูกตัดสิทธิการเป็นผู้เข้าร่วมการประมูล๙.๓ ในระหว่างเวลาการประมูลผู้เข้าร่วมการประมูลต้องเสนอราคาที่สูงกว่าราคาเริ่มต้นและราคาที่ตนเองได้เสนอในครั้งก่อนหน้าโดยการเสนอเพิ่มราคาต้องเป็นตามที่คณะกรรมการกำหนด๙.๔ ในระหว่างเวลาการประมูลผู้เข้าร่วมการประมูลจะทราบสถานะของตนเองว่าตนยังมีสิทธิเป็นผู้ชนะการประมูลหรือไม่รวมถึงลำดับของราคาที่ตนเสนอในกลุ่มผู้มีสิทธิเป็นผู้ชนะการประมูล๙.๕ เมื่อสิ้นสุดเวลาการประมูลให้ผู้ชนะการประมูลลงนามรับรองราคาสุดท้ายที่ตนเสนอและให้คณะกรรมการประกาศผลการประมูลคณะกรรมการจะประกาศรับรองผลการประมูลตามวรรคแรกภายในสิบห้าวันนับแต่เมื่อสิ้นสุดเวลาการประมูล ทั้งนี้ให้สำนักงานแจ้งผลการประมูลให้แก่ผู้เข้าร่วมการประมูลทราบทุกราย เมื่อคณะกรรมการประกาศรับรองแล้วให้ถือว่าการประมูลสิ้นสุดลง๙.๖ คณะกรรมการอาจยกเลิกการประมูลได้ ในกรณีต่อไปนี้(๑)จำนวนสิทธิในการเข้าร่วมการประมูลของผู้เข้าร่วมการประมูลทุกรายรวมกันมีจำนวนน้อยกว่าหรือเท่ากับจำนวนหน่วยที่มีการประมูล(๒) ผู้เข้าร่วมการประมูลทำผิดกฎการประมูลและถูกตัดสิทธิการเป็นผู้เข้าร่วมการประมูลจนทำให้จำนวนสิทธิในการเข้าร่วมการประมูลของผู้เข้าร่วมการประมูลทุกรายรวมกันมีจำนวนน้อยกว่าหรือเท่ากับจำนวนหน่วยที่มีการประมูล๙.๗ คณะกรรมการจะประกาศให้ผู้ที่เสนอราคามากกว่าหรือเท่ากับราคาขั้นต่ำเป็นผู้ชนะการประมูลเท่านั้น๙.๘สำนักงานจะคืนหลักประกันการประมูลให้แก่ผู้ที่ไม่ชนะการประมูลภายในสามสิบวันนับจากวันที่คณะกรรมการประกาศรับรองผลการประมูล๙.๙ หากผู้เข้าร่วมการประมูลหรือผู้ชนะการประมูลรายใดรายหนึ่งหรือหลายรายร่วมกันกระทำการอันมิชอบด้วยกฎหมายเป็นเหตุให้ต้องดำเนินการจัดการประมูลใหม่ผู้นั้นต้องรับผิดชดใช้ค่าเสียหายและค่าใช้จ่ายในการดำเนินการดังกล่าวเต็มจำนวนโดยยินยอมให้สำนักงานหักจากเงินหลักประกันการประมูลของผู้นั้น๙.๑๐ คณะกรรมการสงวนสิทธิในการปรับเปลี่ยนรูปแบบ กระบวนการ วิธีการและกฎการประมูล รวมถึงการหยุด พัก หรือยกเลิกการประมูลข้อ ๑๐ เมื่อการประมูลสิ้นสุดลงให้ผู้ชนะการประมูลชำระค่าธรรมเนียมการอนุญาตให้ใช้คลื่นความถี่ตามราคาสุดท้ายที่ผู้ชนะการประมูลแต่ละรายเสนอตามเงื่อนไขที่คณะกรรมการกำหนดหมวด ๔มาตรการรักษาความเป็นธรรมและผลประโยชน์ของรัฐ ข้อ ๑๑ ห้ามผู้เข้าร่วมการประมูลหรือผู้แทนแต่ละรายติดต่อสื่อสารระหว่างกันรวมถึงต้องไม่เปิดเผยข้อมูลอันเป็นความลับหรือแลกเปลี่ยนข้อมูลใด ๆอันเกี่ยวกับการอนุญาตให้ใช้คลื่นความถี่ตั้งแต่วันที่คณะกรรมการเปิดให้มีการยื่นคำขอรับใบอนุญาตจนถึงเวลาที่การประมูลสิ้นสุดลงข้อ ๑๒ ผู้ขอรับใบอนุญาตและผู้ที่เกี่ยวข้องจะต้องไม่เข้าทำสัญญาหรือความตกลงอย่างหนึ่งอย่างใดกับผู้ขอรับใบอนุญาตและผู้ที่เกี่ยวข้องรายอื่นอันเกี่ยวกับกระบวนการอนุญาตให้ใช้คลื่นความถี่และจะไม่กระทำการใด ๆ อันเป็นการขัดต่อกฎหมายว่าด้วยความผิดเกี่ยวกับการเสนอราคาต่อหน่วยงานของรัฐประกาศณ วันที่ ๙ พฤษภาคม พ.ศ. ๒๕๕๖พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก ก การพิจารณาผู้ที่มีผลประโยชน์ร่วมกัน แนบท้ายประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการคัดเลือกให้ใช้คลื่นความถี่ในกิจการกระจายเสียงหรือกิจการโทรทัศน์เพื่อประกอบกิจการทางธุรกิจ พ.ศ. ๒๕๕๖๒. ภาคผนวก ข การพิจารณาผู้ที่มีผลประโยชน์ร่วมกัน แนบท้ายประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการคัดเลือกให้ใช้คลื่นความถี่ในกิจการกระจายเสียงหรือกิจการโทรทัศน์เพื่อประกอบกิจการทางธุรกิจ พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๖ มิถุนายน๒๕๕๖อุษมล/ผู้ตรวจ๑๒ มิถุนายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๖๗ ง/หน้า ๒๗/๔ มิถุนายน ๒๕๕๖